Hun stiftet den tverrfaglige og internasjonale konferanseserien i 2010. Konferanseserien har som formål å tematisere hvordan aktuelle politiske problemstillinger fruktbart kan analyseres gjennom bruk av psykoanalytisk teori. Serien er tverrfaglig; den oppfordrer til teoretiske bidrag og historiske, litterære eller kliniske kasus fra filosofer, sosiologer, psykoanalytikere, psykoterapeuter, gruppeanalytikere, litteraturvitere, historikere og andre. Perspektiver fra ulike psykoanalytiske retninger er svært velkomne. Serien er et prosjekt der psykoanalytikere og psykoterapeuter, journalister, sosiologer, filosofer og kulturforskere samles hvert år. Målet er å tillate psykoanalytisk observasjon av samtidens politiske hendelser og prosesser og å lære hvordan politiske hendelser og psykoanalytisk tenkning kan påvirke hverandre. En av antagelsene som ligger til grunn for konferansene er at psykoanalysen ikke kan tillate seg den har luksus å stenge seg av fra samtidens sosiale omgivelser, og bør anerkjenne den kulturelle og politiske innflytelsen som den ytre verden har på den. Siden 2010, har konferansene vært holdt i Barcelona, Budapest, Helsinki, København, Lisboa, London, Oslo, Paris, Stockholm og Wien, oftest i lokalene til en psykoanalytisk forening.